Juan Arza

Juan Arza Iñigo (Lizarra, 1923ko ekainaren 12a - Sevilla, 2011ko uztailaren 17a), futbolaren munduan Arza deitua, nafar futbolari profesionala eta entrenatzailea izan zen. Futbolari ibilbidearen gehiena Sevilla FCen egin zuen. Talde horretan 16 denboraldiz aritu zen, 1943-44tik 1958-59ra, ligako 349 partidu jokatu zituen eta 182 gol sartu. 1945-46ko Espainiako Liga, 1948ko Espainiako Kopa eta 1954-55 denboraldiko Pichichi saria irabazi zituen. Espainiako futbol selekzioan bi aldiz jokatu zuen.

Futbolari profesional izateari utzi ondoren Sevilla FC, Celta, Cádiz CF eta Deportivo de La Coruña taldeen entrenatzailea izan zen.

Juan Arza 1940ko eta 1950ko hamarkadetako Sevilla FCeko ikurra izan zen eta, askoren ustez, klub honen historiako jokalaririk hoberena. Hori dela eta 2009an Sevilla FCaren lehenbiziko Dorsal de Leyenda eman zitzaion.

Erreferentziak

Kanpo estekak 
  Sevillistas: Juan Arza, la historia interminable

Nafarroa Garaiko gizon futbolariak
Sevilla Futbol Clubeko futbolariak
Lizarrako kirolariak
Alaveseko futbolariak
UD Almeríako futbolariak
Málaga CFeko futbolariak